ปชป.แจ้งจับ แพทริออต-อินวิชั่น-ไอทีโอ ฐานให้สินบนรัฐ
กรุงเทพฯ -28 มิ.ย.48วันนี้(28 มิ.ย.) นายสุวโรช พะลัง ส.ส.ชุมพร พรรคประชาธิปัตย์ พร้อมด้วย นายวิรัตน์ กัลยาสิทธิ์ ส.ส.สงขลา พรรคประชาธิปัตย์ เดินทางเข้าแจ้งความกับ พล.ต.ต.ประวุฒิ ถาวรศิริ เลขานุการสำนักงานตำรวจแห่งชาติ เพื่อให้ดำเนินคดีกับ 3 บริษัท คือ บริษัท แพทริออต คอลซัลแตนท์ บริษัท จีอี อินวิชัน เทคโนโลยี และกลุ่มกิจการร่วมค้าไอทีโอ ฐานให้สินบนเจ้าหน้าที่รัฐตามกฏหมายมาตรการ 144 ทั้งนี้ส.ส.พรรคฝ่ายค้านได้แจ้งในระหว่างการอภิปรายไม่ไว้วางใจนายสุริยะ จึงรุ่งเรืองกิจ รัฐมนตรี ว่าการกระทรวงคมนาคม เมื่อวานนี้(27 มิ.ย.) ว่า จะแจ้งความดำเนินคดี หากนายสุริยะไม่สามารถตอบคำถามเกี่ยวกับเงินส่วนต่างของเครื่องตรวจจับวัตถุระเบิด CTX 9000 จำนวน 1500 ล้านบาทได้ นอกจากนี้ได้มีการมอบวีซีดีข้อมูลขั้นตอนการจัดซื้อเครื่องตรวจจับวัตถุระเบิด CTX 9000 และข้อมูลอื่นๆ ที่ฝ่ายค้านได้มา เพื่อให้เจ้าหน้าที่ตำรวจนำไปพิจารณาและดำเนินคดีกับผู้ส่วนเกี่ยวข้อง พล.ต.ต.ประวุฒิ กล่าวว่า จะนำเอกสารข้อมูลต่างๆ เสนอต่อผู้บัญชาการตำรวจแห่งชาติ เพื่อพิจารณามอบหมายจัดตั้งพนักงานสอบสวนและพิจารณาดำเนินคดีตามกฎหมายต่อไป 
กรุงเทพฯ -28 มิ.ย.48 วันนี้(28 มิ.ย.) นายสุวโรช พะลัง ส.ส.ชุมพร พรรคประชาธิปัตย์ พร้อมด้วย นายวิรัตน์ กัลยาสิทธิ์ ส.ส.สงขลา พรรคประชาธิปัตย์ เดินทางเข้าแจ้งความกับ พล.ต.ต.ประวุฒิ ถาวรศิริ